San Francisko, imigrantët dhe industria e teknologjisë
Imigrantët po japin një kontribut të madh në zgjerimin e industrisë së teknologjisë në San Francisko
Qendra më e madhe e industrisë së teknologjisë në Shtetet e Bashkuara që ndodhet në Silicon Valley afër qytetit të San Franciskos, vazhdon të zgjerohet, dhe sipërmarrësit imigrantë po japin një kontribut të madh në këtë fushë. Korrespondenti i Zërit të Amerikës, Mike O'Sullivan bisedoi me dy imigrantë të cilët kanë themeluar kompani interneti, po përpiqen të zgjerojnë biznesin e tyre. Në kompaninë e re “Cloud of Goods” punonjësit festojnë në ditën kur kompania realizoi të ardhurat e para prej 500 dollarësh. Përmes internetit ajo lidh banorët lokalë me vizitorë të cilët kanë nevojë të marrin me qera gjëra të ndryshme. Ky sipërmarrësi i lindur në Sri Lanka thotë se tregu i qeradhënies mund të jetë i madh. Bashkëthemeluesja e kompanisë thotë se ata filluan nga e para. 10 pjesëtarët e ekipit, të cilët tani punojnë pa rrogë, drejtojnë biznesin në takime javore që shpesh mbahen gjatë darkës. Në kompaninë Listia është më ndryshe. Kjo kompani interneti merret me shkëmbimin e objekteve për koleksionim dhe relikeve, nga lodrat e cilësisë së mirë deri tek monedhat e rralla. Listia është themeluar nga dy kinezo-amerikanë. Tetëmbëdhjetë vetë punojnë në qendrën e kompanisë, dhe një personel i vogël në Tajvan po eksploron mundësitë e zgjerimit në Azi. Me rëndësi është tërheqja e punonjësve cilësorë. Këto faqe interneti që ofrojnë mundësi për të shkëmbyer artikuj dhe shërbime janë pjesë e një segmenti në rritje të tregut që përfshin edhe shërbimin e taksisë, Uber. Por analisti Neal Gorenflo thotë se ngritja e këtyre bizneseve nuk është e lehtë. Nga zonat industriale në periferi deri në qendrën urbane të San Franciskos, industria e teknologjisë po lulëzon falë përpjekjeve të këtyre sipërmarrësve. E gjitha fillon me një ide dhe përkushtim.